หลังคลอด4เดือน มีเพศสัมพัน และกินยาคุมกำเนิดถัดไปอีกวัน จะท้องไหมค่ะ
สวัสดีค่ะ หากหลังคลอดไม่ได้ให้นมลูก หรือให้ไม่สม่ำเสมอ หรือหยุดให้ไปแล้ว และมีประจำเดือนมาแล้ว การมีเพศสัมพันธ์ที่ 4 เดือนหลังคลอด ก็จะมีโอกาสตั้งครรภ์ได้ ส่วนการทานยาคุมกำเนิดชนิด 21 หรือ 28 เม็ด หากทานหลังจากที่มีเพศสัมพันธ์ จะไม่สามารถช่วยป้องกันการตั้งครรภ์ได้ค่ะ หากต้องการที่จะป้องกันการตั้งครรภ์ ควรทานยาคุมฉุกเฉินค่ะสำหรับยาคุมกำเนิด ควรรอให้ประจำเดือนมาเสียก่อน แล้วจึงเริ่มทาน เพื่อให้แน่ใจก่อนว่าไม่ได้เกิดการตั้งครรภ์ขึ้น และหากทานเมื่อมีประจำเดือนมา โดยทานภายในไม่เกิน 5 วันนับจากวันแรกที่มีประจำเดือนมา ยาคุมจึงจะสามารถออกฤทธิ์ในการป้องกันการตั้งครรภ์ได้ทันทีหากไม่ได้ให้นมลูกแล้ว สามารถเลือกทานยาคุมกำเนิดแบบใดก็ได้ แต่หากให้นมลูกอยู่ ควรเลือกทานยาคุมชนิดที่เป็นฮอรืโมนเดี่ยว เพื่อไม่ให้มีผลกระทบต่อการหลั่งน้ำนมค่ะ เช่น ยี่ห้อ exluton เป็นต้น